Diari Oficial de la Generalitat Valenciana


Sumari del DOGV 6210, del 19-02-2010 (2010/1568)

Aprovació definitiva del Projecte d'Urbanització del Sector Masia Porxinos.
---------------------------------------------------------------------------

### Dades del document

Número de DOGV
:   6210

Data del DOGV
:   19-02-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/1568


Data del document
:   18-12-2009

Organisme emissor
:   Ajuntament de Riba-roja de Túria

Tipus de document
:   Anunci

Descriptors 

:   * Riba-roja de Túria
    * administració local
    * pla d'urbanisme

Aprovació definitiva del Projecte d'Urbanització del Sector Masia Porxinos. [2010/1568]  
Esta Alcaldia ha dictat, en data 18 de desembre de 2009, la Resolució núm. 3595/09, per la qual es resol el següent:  
«Primer. Desestimar les al·legacions presentades, segons informe emés per l'arquitecte municipal en data 10 de desembre de 2009 dalt transcrit, i que es dóna ací per reproduït.  
Segon. Supeditar l'aprovació definitiva del Projecte d'Urbanització del Sector Masia Porxinos, presentat en este Ajuntament per la mercantil Litoral del Este, SL, en data 12 de febrer de 2009, que en el termini de 15 dies s'esmenen els requeriments esmentats en l'informe de l'enginyer municipal de data 15 de desembre de 2009 el qual s'adjunta com a annex per a coneixement de l'agent urbanitzador. L'òrgan competent per a l'aprovació definitiva verificarà el compliment dels requeriments i procedirà a l'alçament de la supeditació de l'acord.  
Tercer. Una vegada esmenats els requeriments i verificat el seu compliment, es procedirà a publicar l'acord d'aprovació definitiva en el Diari Oficial de la Comunitat Valenciana als efectes oportuns.  
Quart. De conformitat amb l'article 331 del Reglament d'Ordenació i Gestió Territorial i Urbanística, en relació amb l'article 138 de la Llei Urbanística Valenciana, es requerix l'agent urbanitzador perquè en el termini d'un mes procedisca a la formalització en document administratiu del contracte per al desenvolupament i execució del programa d'actuació integrada, i així mateix, acredite la constitució de la garantia definitiva la quantia de la qual oscil·larà entre un mínim del 10% i un màxim del 20% de les càrregues totals del programa.  
Quint. Notificar este acord a les parts interessades als efectes oportuns amb expressió dels recursos.»  
Tot això atés el que establix l'article 53 de la Llei Reguladora de l'Activitat Urbanística, i de conformitat amb la disposició transitòria tercera del Reglament d'Ordenació i Gestió Territorial i Urbanística que regula l'aplicació de la Llei 16/2005, de 30 de desembre, de la Generalitat, Urbanística Valenciana, que establix que en els procediments de programació en què l'alternativa tècnica i la proposició juridicoeconòmica hagueren sigut objecte d'aprovació definitiva amb anterioritat a l'entrada en vigor de la Llei Urbanística Valenciana, els projectes d'urbanització es regiran en el seu compliment i execució pel que preveu la Llei Reguladora de l'Activitat Urbanística.  
Contra la present resolució o acord, que posa fi a la via administrativa, podrà formular recurs de reposició, en el termini d'un mes, a comptar de la recepció d'esta notificació, davant del mateix òrgan que l'ha dictat, segons el que preveu l'article 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que en fa la Llei 4/1999. La falta de resolució del recurs de reposició, transcorregut el termini d'un mes, a comptar des de la seua presentació, tindrà efecte desestimatori.  
Contra la possible desestimació del recurs de reposició interposat, bé per acte exprés o bé pel transcurs del termini d'un mes establit per a resoldre'l, i en el termini de dos mesos, comptats a partir de l'endemà de la recepció de la notificació del mencionat acte o resolució, o des de la fi del termini resolutori, l'interessat podrà interposar recurs contenciós administratiu davant del jutjat/sala del Tribunal Superior de Justícia Contenciós Administratiu de la ciutat de València/la Comunitat Valenciana, segons el que disposa l'article 46.1 i 3 de la Llei 29/1998, Reguladora de la Jurisdicció Contenciosa Administrativa. Una vegada transcorregut el termini sense que s'haja interposat recurs, l'acte quedarà ferm i no serà impugnable.  
En tot cas, l'interessat podrà interposar directament recurs contenciós administratiu sense recurs administratiu de reposició previ, en el termini de dos mesos, a comptar de l'endemà de la recepció de la notificació del present acte o resolució.  
Riba-roja de Túria, 18 de desembre de 2009.- L'alcalde: Francisco Tarazona Zaragozá.